WROsound

WROsound je hudobný festival vo Vroclave v Poľsku. Vznikol v roku 2009 a od vtedy sa koná každoročne na jeseň. Pôvodná myšlienka festivalu súvisela s prezentáciou vroclavských hudobných skupín, alebo jednotlivcov a tým aj s podporou novej hudobnej scény vo Vroclave. Od vzniku festivalu sa preto najskôr festival organizoval pod názvom Wrocławski Sound, aby jasne vymedzil, že na festivale hrajú predovšetkým kapely z Vroclavu.

Festival každoročne organizuje štúdio Imaprt známe ako Biuro Festiwalowe Impart 2016, ktoré zároveň organizuje ďalšie hudobné festivaly, ako napríklad, Jazz nad Odrou, Non sola Scripta a i., a podieľa sa na príprave programu pre projekt Európske hlavné mesto kultúry Vroclav 2016.

 Nová koncepcia festivalu  
V roku 2014 sa organizácia festivalu zmenila. Zmeny súviseli s odchodom umeleckého riaditeľa festivalu Tomasza Lektarského a nezhodami, ktoré v tíme vznikli. Po jeho odchode sa nový tím pod vedením Łukasza Głośného rozhodol premenovať festival na WROsound a týmto otvoriť cestu k účasti na festivale aj hudobníkom, ktorí nie sú priamo z Vroclavu.

Festival WROsound pre nasledujúce ročníky ráta so spoluprácou s hudobníkmi zo susedných krajín, z Česka a z Nemecka. Nový tím festivalu preto chce z lokálnej hudobnej záležitosti vytvoriť medzinárodnú hudobnú udalosť, ktorá sa bude vyznačovať prehliadkou menej známych hudobných skupín, spoluprácou so zahraničnými hudobnými hosťami i podporou nových hudobných talentov a nezávislej hudobnej scény.

Zmeny šiesteho ročníka festivalu priniesli aj novú ideovú koncepciu festivalu, ktorá súvisí s myšlienkou zahraničnej spolupráce so všetkými mestami, ktoré ležia na povodí rieky Odry. Nová idea festivalu je viac než poetická. Festival prezentuje hudbu ako vlny a vibrácie, ktoré prúdia davom a vlievajú sa poslucháčom do uší. Hudba na festivale má teda podobné vlastnosti ako samotná rieka Odra, ktorá navyše slúži ako komunikačný kanál medzi mestami. A teda analogicky aj hudba na festivale WROsound má spájať ľudí a primäť ich k tomu, aby sa zišli na jednom mieste a naladili sa na spoločnú hudobnú vlnu.

Festival WROsound prezentuje zmes hudobných žánrov. Zvyčajne dva festivalové večery sú viac menej hudobne tematicky zladené a žánrovo vyvážené. Návštevníci však môžu nájsť veľa žánrových presahov a rôzne vystúpenia v znamení hudobných experimentov. WROsound totiž iniciuje hudobnú spoluprácu rôznych interpretov a hudobné projekty vznikajúce špeciálne pre samotný festival, kedy na jednom pódiu vedie hudobníkov z rôznych hudobných prostredí k spolupráci a vytváraniu nových zaujímavých hudobných zážitkov. 

 Online streaming na rádiu WROsound 
Počas trvania festivalu si okrem iného, môže ktokoľvek naladiť živé vysielanie z festivalu v online rádiu a počúvať hudobné vystúpenia v priamom prenose. Online rádio WROsound je možné počúvať aj po skončení festivalu a to zo záznamu počúvať mix "the best of WROsound" z posledného ročníka. Tým sa festival snaží vyjsť v ústrety fanúšikom, ktorí na festivale nemohli byť prítomní. Hudobnú stanicu si možno naladiť na web stránke festivalu WROsound .

 Prehľad jednotlivých ročníkov WROsoundu 
2014
1. deň – Notopop, Babu Król, Poprzytula, We Draw A, Nervy
2. deň – Kristen, Milo Mailo & Riddim Bandits, Peter J. Birch & The River Boat Band, Breslaux, Pure Cityzen (CZ), Electro Acoustic Beat Sessions feat. Waldemar Kasta

2013
1. deň – Naczynia Połączone, ŜANĜO, Flying Moses, NIGHT OUT, Natalia Lubrano, SYNAPTINE
2. deň – JAHGA, Job Karma, MIXTURA, Neony na dęte, BEHAVIOR, OCN

2012
1. deň – Maanalainen, The Jazz Statues, 20IN2-L.U.C & Adam Bałdych, Mikromusic Akustycznie, 7JK, Zebra
2. deň – Miloopa, Joao, Marcel Arp Ensemble, Marcelina, Fruhstuck, LOV

2011
1. deň – "Młody Wrocław"
2. deň – Fat Burning Step, Sinusoidal, Las Rzeczy, Zgas, Formacje Chłopięca Legitymacje, Bartosz Porczyk, Gliniane Pieśni
3. deň – Matplaneta, Kormorany, Kasia Mirowska - Liquid Love, Kariera, Alicja Janosz
4. deň – Igor Boxx

2010
1. deň – Mikromusic
2. deň – Bipolar Bears, Stolik Karbido, Kariera, Indigo Tree, HooDoo Band, Electrones
3. deň – Job Karma, Checkolada, L.U.C & – QWITU JAZZ UINTET, Misses Modular, Neony, Requiem for Mozart

2009
1. deň – Dawid Szczęsny, Jot, Me Myself and I,Planet L.U.C., Roszja & Lu, 2MUCH
2. deň – Mikrokolektyw, Digit All Love, All Sounds Allowed, Tomek Bednarczyk Őszibarack, Misses Modular

 Externé odkazy 
Wroclawskisound.pl  – oficiálna stránka
FullMoon Zine 
Wroclaw.pl
TV Polska
NaszeMiasto.pl

Kategória:Hudobné festivaly
Kategória:Vroclav